
Αοιθ. 423 (1) 

Έγκριση τροποποίησης του Οργανισμού Εσωτερικής 
Υπηρεσίας του Δήμου Νέας Περάμου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
αντικαταστάθηκε από το άρθρο 26 του Ν. 1832/89 και το 
άρθρο 8 παρ. 5 του Ν. 2307/95. 

2. Τις διατάξεις του Ν. 1476/89 ως και τις όμοιες του Ν. 
1586/86. 

3. Τις διατάξεις του Ν. 2190/94 όπως τροποποιήθηκε με 
τις διατάξεις του Ν. 2527/97 και ισχύει. 

4. Τις διατάξεις του άρθρου 106 του Ν. 2362/95 «περί 
Δημοσίου Λογιστικού ελέγχου, των δαπανών του Κρά¬ 
τους και άλλες διατάξεις». 

5. Τις διατάξεις του Δημοτικού και Κοινοτικού Κώδικα 
(Π.Δ. 410/95),ειδικώτερα δετών άρθρων 106, 228 -232. 

6. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις «ειδικότερα δε 
των άρθρων 9 παρ. 1 και 18 παρ. 12 του ιδίου Νόμου. 

7. Το αριθμ. 6/1/1.12.99 πρακτικό του Υπηρεσιακού Συμ¬ 
βουλίου της Δ/νσης Τοπ. Αυτ/σης και Διοίκησης Δυτικής 
Αττικής, στο οποίο διατυπώνει ομόφωνα τη σύμφωνη 
γνώμη του επί της αριθμ. 105/99 απόφασης του Δημοτι¬ 
κού Συμβουλίου Νέας Περάμου, περί τροποποίησης του 
Οργανισμού Εσωτερικής Υπηρεσίας του Δήμου αυτού, 
την προσαρμογή του στις διατάξεις του Ν. 2190/94 καιτην 
κωδικοποίηση του σε ενιαίο κείμενο. 

θ. Τις διατάξεις του ισχύοντος ΟΕΥτου Δήμου Νέας Πε¬ 
ράμου 

9. Την αριθμ. 2391/09/27.3.1998 απόφαση του Γενικού 
Γραμματέα της Περιφέρειας Αττικής, περί μεταβίβασης 
αρμοδιοτήτων στη Δ/νση Τοπικής Αυτοδιοίκησης και Διοί¬ 
κησης Δυτικής Αττικής, αποφασίζουμε: 

Εγκρίνουμε την αριθμ. 105/99 απόφαση του Δημοτικού 
Συμβουλίου Νέας Περάμου περί τροποποίησης του Ορ¬ 
γανισμού Εσωτερικής Υπηρεσίας, προσαρμογή του στις 
διατάξεις του Ν. 2190/94 καιτην κωδικοποίηση του σε ενι¬ 
αίο κείμενο ως εξής: 

Άρθρο Ιο 

Τις υπηρεσίες του Δήμου συγκροτούν: 


1. Το Γ ραφείο του Δήμαρχου και 

2. Η Διεύθυνση του Δήμου 

Άρθρο 2ο 

Οι παραπάνω υπηρεσιακές μονάδες διαρθρώνονται κα¬ 
τά τμήματα και γραφεία ως ακολούθως: 

1. ΓΡΑΦΕΙΟ ΔΗΜΑΡΧΟΥ. 

α) Ιδιαίτερο γραφείο Δημάρχου, 

β) Γ ραφείο Αντιδημάρχου 

γ) Γ ραφείο δημοσίων σχέσεων. 

δ) Γ ραφείου δημοτικού προγραμματισμού. 

2. ΔΙΕΥΘΥΝΣΗ ΔΗΜΟΥ 
Α. ΓΡΑΦΕΙΟ ΔΙΕΥΘΥΝΤΗ. 

«Προΐσταταιυπάλληλοςτου κλάδου ΠΕΙ ή ΠΕ17ήΤΕ17 
ή ΔΕΙ» 

Β. ΤΜΗΜΑ ΔΙΟΙΚΗΤΙΚΩΝ & ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Β1) Γ ραφείο Προϊσταμένου. 

«Προΐσταται υπάλληλος του κλάδου ΠΕΙ ή ΠΕ17 ή 
ΤΕ17 ή ΔΕΙ» 

Β2) Γ ραφείο Προσωπικού 

Β3) Γ ραφείο Δημοτικής Καταστάσεως, Δημοτολογίων 
& Εκλογών. 

Β4) Γ ραφείο Μητρώων Αρρένων, Στρατολογίας, Λη¬ 
ξιαρχείου, Πολιτικών Γάμων & Στατιστικής 
Β5) Γραφείο Δημοτικού Συμβουλίου & Δημαρχιακής 
Επιτροπής 

Β6) Γραφείο Πρωτοκόλλου, Διεκπεραίωσης & Αρχείου 
Β7) Γραφείο Δημοτικών Ν.Π.Δ.Δ. και Δημοτικής Επιτρο¬ 
πής Παιδείας 

Β8) Γ ραφείο Βεβαιώσεως Τ ελών - Δικαιωμάτων - Φόρων 
- Εισφορών - Λαϊκών Αγορών 
Β9) Γ ραφείο Δημοτικής Περιουσίας - Δημοτικών Επιχει¬ 
ρήσεων - Νεκροταφείου. 

Β10) Γραφείο Χορήγησης Αδειών Λειτουργίας Κατα¬ 
στημάτων 

Β11) Γραφείο Λογιστικού, Λογιστηρίου, Προϋπολογι¬ 
σμού, Εκκαθάρισης Δαπανών & Απολογισμού. 

Β12) Γραφείο Προμηθειών & Διαχείρισης Υλικού Απο¬ 
θήκης 

Β13) Γ ραφείο Μηχανοργάνωσης & Μηχανογράφησης 
Γ. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 
Γ1) Γ ραφείο Προϊσταμένου. 

«Επιλέγεται υπάλληλος των κλάδων ΠΕ3 ή ΠΕ4 ή ΠΕ5 ή 
ΠΕ6 ή ΤΕ3 ή ΤΕ4» 

Γ2) Γραφείο Μελετών. 

Γ3) Γ ραφείο Έργων. 

Γ4) Γραφείο Κτηματολογίου & Πολεοδομικών Εφαρμο¬ 
γών. 

Γ5) Γραφείο Συντήρησης και Επισκευής κτιριακών 
εγκαταστάσεων. 

Γ6) Γ ραφείο Καθαριότητος. 

Γ7) Γραφείο Πρασίνου & Παιδικών Χαρών. 

Γ8) Γ ραφείο Κίνησης & Συντήρησης οχημάτων. 

Γ9) Γ ραφείο Ηλεκτροφωτισμού. 

ΓΙΟ) Γραφείο Επισκευής & Συντήρησης Ύδρευσης & 
Αποχέτευσης. 

Άρθρο 3ο 

Οργανική Σύνθεση και Κατάταξη των θέσεων του προ¬ 
σωπικού του Δήμου Νέας Περάμου. 

Η οργανική σύνθεση και κατάταξη των θέσεων του προ¬ 
σωπικού του Δήμου κάθε κατηγορίας σε κλάδους ορίζε¬ 
ται ως εξής: 

1. ΚΑΤΗΓΟΡΙΑ ΠΕ 

α) Τρεις (3) θέσειςτου κλάδου ΠΕΙ Διοικητικού με βαθ¬ 
μό Δ-Α. 

β) Μία (1) θέση του κλάδου ΠΕ3 Πολιτικών Μηχανικών 
με βαθμό Δ-Α. 

γ) Μία (1) θέση του κλάδου ΠΕ17 Οικονομικών - Γεω¬ 
γραφίας 

(η οποία θα καλυφθεί από υπάλληλο που υπηρετεί σε 
προσωρινή προσωποπαγή θέση.) 

2. ΚΑΤΗΓΟΡΙΑΤΕ 

α) Μία (1) θέση του κλάδου ΤΕ5 Τεχνολόγου, Τοπογρά¬ 
φου Μηχανικού με βαθμό Δ-Α. 

β) Δύο (2) θέσεις του κλάδου ΤΕ17 Διοικητικών, Λογι¬ 
στών με βαθμό Δ-Α. 

3. ΚΑΤΗΓΟΡΙΑ ΔΕ 

α) Δώδεκα (12) θέσεις του κλάδου ΔΕΙ Διοικητικών με 
βαθμό Δ-Α. (εκ των οποίων οι δύο (2) θα καλυφθούν από 
υπαλλήλους που υπηρετούν σε προσωρινές προσωποπα¬ 
γείς θέσεις.) 

β) Δύο (2) θέσειςτου κλάδου ΔΕ2 Εποπτών Καθαριότη¬ 
τας με βαθμό Δ-Α. 

γ) Μία (1) θέση του κλάδου ΔΕ5 Εργοδηγού ειδικότητας 
Μηχανολόγου, Ηλεκτρολόγου Δομικών Έργων με βαθμό 
Δ-Α. 

δ) Τρεις (3) θέσειςτου κλάδου ΔΕ14 Ελεγκτών Εσόδων 
- Εξόδων με βαθμό Δ-Α. 

ε) Μία (1) θέση του κλάδου ΔΕΙ 5 Εισπρακτόρων με βαθ¬ 
μό Δ-Α. 

στ) Μία (1) θέση του κλάδου ΔΕ24 Ηλεκτρολόγων με 
βαθμό Δ-Α. 

ζ) Μία (1) θέση του κλάδου ΔΕ26 Μηχανοτεχνιτών με 
βαθμό Δ-Α. 

η) Μία (1) θέση του κλάδου ΔΕ28 Χειριστών Μηχανημά¬ 
των με βαθμό Δ-Α. 

θ) Οκτώ (8) θέσεις του κλάδου ΔΕ29 Οδηγών Αυτοκινή¬ 
των με βαθμό Δ-Α. 

(έκτων οποίων οι δύο (2) θα καλυφθούν από υπαλλήλους 
που υπηρετούν σε προσωρινές προσωποπαγείς θέσεις.) 

ι) Εννέα (9) θέσεις του κλάδου ΔΕ30 Τεχνιτών Γ ενικά με 
βαθμό Δ-Α. (έκτων οποίων οι τρεις (3) θα καλυφθούν από 
υπαλλήλους που υπηρετούν σε προσωρινές προσωπο¬ 
παγείς θέσεις.) 

ια) Δύο (2) θέσειςτου κλάδου ΔΕ35 Κηπουρών με βαθ¬ 
μό Δ-Α. 


ιβ) Δύο (2) θέσεις του κλάδου ΔΕ38 Η/Υ, ειδικότητας 
Προγραμματιστών, Χειριστών ΗΎ με βαθμό Δ-Α. 

4. ΚΑΤΗΓΟΡΙΑ ΥΕ 

α) Μία (1) θέση του κλάδου ΥΕ1 Κλητήρων, Θυρωρών, 
Γ ενικών Καθηκόντων με βαθμό Ε-Β. 

β) Τριάντα (30) θέσειςτου κλάδου ΥΕ16 Εργατών γενι¬ 
κά και Εργατριών - Καθαριστριών με βαθμό Ε-Β. 

(έκτων οποίων οι πέντε (5) θα καλυφθούν από υπαλλή¬ 
λους που υπηρετούν σε προσωρινές προσωποπαγείς θέ¬ 
σεις.) 

5. ΠΡΟΣΩΠΙΚΟ ΠΟΥ ΥΠΗΡΕΤΕΙ ΣΤΟ ΔΗΜΟ ΜΕ ΣΧΕΣΗ 
ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ. 

Οι θέσεις αυτές θα καταργηθούν με την αποχώρηση 
του προσωπικού για οποιοδήποτε λόγο, 
α) Δύο (2) θέσεις Τεχνιτών Ύδρευσης, 
β) Έντεκα (11) θέσεις Εργατών Καθαριότητας, 
γ) Μία (1) θέση Εργάτη Ύδρευσης. 

6. ΠΡΟΣΩΠΙΚΟ ΟΡΙΣΜΕΝΟΥ ΧΡΟΝΟΥ ΓΙΑ ΚΑΛΥΨΗ 
ΕΠΟΧΙΑΚΩΝ ΠΑΡΟΔΙΚΩΝ ή ΠΡΟΣΚΑΙΡΩΝ ΑΝΑΓΚΩΝ. 

α) Τρεις (3) θέσεις Διοικητικών Υπαλλήλων, 
β) Δύο (2) θέσεις Χειριστών Μηχανημάτων Έργων, 
γ) Δύο (2) θέσεις Τεχνιτών Γενικά, 
δ) Δέκα πέντε (15) θέσεις Εργατών Γ ενικά. 

Άρθρο 4ο 

ΑΡΜΟΔΙΟΤΗΤΕΣ ΥΠΗΡΕΣΙΑΚΩΝ ΜΟΝΑΔΩΝ 

1. ΓΡΑΦΕΙΟ ΔΗΜΑΡΧΟΥ, 
α) ΙΔΙΑΙΤΕΡΟ ΓΡΑΦΕΙΟ ΔΗΜΑΡΧΟΥ 

- Διεκπεραιώνει κάθε υπηρεσία που αναθέτει ο δήμαρ¬ 
χος στο γραφείο αυτό και ενεργεί την προσωπική αλλη¬ 
λογραφία του δημάρχου. 

- Καθορίζει τις ημέρες και ώρες που ο δήμαρχος δέχε¬ 
ται Επιτροπές & Πολίτες. 

- Τηρεί βιβλία συνεντεύξεων του Δημάρχου και Συνε¬ 
δριάσεων Επιτροπών & Συμβουλίων που συμμετέχει και 
τα ενημερώνει πάνω στα θέματα που συζητούνται. 

- Τηρεί πρωτόκολλο και αρχείο εισερχόμενων και εξερ- 
χόμενων εγγράφων του γραφείου αυτού & 

- Μεταβιβάζει τις προφορικές εντολές του δημάρχου 
στις αρμόδιες υπηρεσίες. 

β) ΓΡΑΦΕΙΟ ΑΝΤΙΔΗΜΑΡΧΟΥ 

- Διεκπεραιώνει κάθε Υπηρεσία που του αναθέτει ο αντι- 
δήμαρχος στα πλαίσια των αρμοδιοτήτωντου και η οποία 
δεν ανήκει σε άλλη υπηρεσία. 

- Διεκπεραιώνει την ιδιαίτερη αλληλογραφία του Αντι- 
δημάρχου και τηρεί βιβλία εισερχομένων και εξερχόμε- 
νων εγγράφων, επιτροπών & συνεδριάσεων καθώς και 
αρχείο που αφορά πάντα τις αρμοδιότητες του γραφείου. 

γ) ΓΡΑΦΕΙΟ ΔΗΜΟΣΙΩΝ ΣΧΕΣΕΩΝ 

- Έχειτην ευθύνη για την ενημέρωση και πληροφόρηση 
των Δημοτών, Δημοτικών Φορέων, Τύπου - Τηλεόρασης 
για θέματα που αφορούν την Δημοτική Δραστηριότητα. 

- Φροντίζει για την έκδοση & διάθεση ενημερωτικών 
δελτίων του Δήμου και των Δραστηριοτήτων της Δημοτι¬ 
κής Αρχής. 

- Παραλαμβάνειτα φύλλα τύπου. 

- Επιμελείται τις καθημερινές αποδελτιώσεις των και συ¬ 
ντάσσει απαντήσεις ή άρθρα που αφορούν τον Δήμο, σε 
συνεννόηση με την Διεύθυνση 

- Δίνει κάθε πληροφορία που επιτρέπεται στους πολίτες 
που προσέρχονται στον Δήμο, τους κατατοπίζει σχετικά 
με την λειτουργία του Δήμου, τους καθοδηγεί ανάλογα με 

την περίπτωση και γενικά ενεργεί ότι πρέπει για την εξυ¬ 
πηρέτηση των πολιτών. 

- Συνεργάζεται με τους Μαζικούς Φορείς της πόλης, 
τους ενημερώνει για την δραστηριότητα του Δήμου και 
τους παρέχει κάθε δυνατή βοήθεια. 

- Διοργανώνει συνεντεύξεις τύπου όταν προκύπτουν 
θέματα ιδιαίτερης σημασίας και διευκολύνει τους εκπρο¬ 
σώπους του Τύπου στην παροχή Ειδήσεων & Πληροφο¬ 
ριών. 

- Μεριμνά για την διακόσμηση, σε συνεργασία με τις αρ¬ 
μόδιες Υπηρεσίες του Δήμου, των Δημοτικών κτιρίων, 
οδών, πλατειών κλπ. όταν τούτο απαιτείται για την οργά¬ 
νωση εορτών, επίσημων τελετών και δεξιώσεων. 

- Προωθεί τις διαδικασίες που προβλέπονται από τις 
ισχύουσες διατάξεις και που συμβάλλουν στην ΑΔΕΛΦΟ¬ 
ΠΟΙΗΣΗ του Δήμου μας με τους άλλους Δήμους και Κοι¬ 
νότητες του Εσωτερικού και Εξωτερικού. 

- Οργανώνει εκδηλώσεις στα πλαίσια των ανταλλαγών 
& είναι υπεύθυνο για την υποδοχή και φιλοξενία ξένων & 
μη Προσωπικοτήτων και Αντιπροσωπειών. 

- Φροντίζει σε συνεργασία με την Διεύθυνση, για την 
συμμετοχή της Δημοτικής Αρχής και του Υπαλληλικού 
Προσωπικού, κατά περίπτωση, σε Διεθνείς συναντήσεις, 
σεμινάρια, συνέδρια κλπ. που γίνονται στο Εσωτερικό και 
στο Εξωτερικό, με θέματα που άπτονται των δραστηριο¬ 
τήτων του Δήμου. 

- Επίσης φροντίζει για την Διατήρηση - Οργάνωση - Συ¬ 
ντήρηση Ιστορικών Αρχείων. 

- Έχει την Ευθύνη για τα ζητήματα εκείνα που σχετίζο¬ 
νται με την Πρόνοια και την Προστασία ευπαθών και ειδι¬ 
κών ομάδωντου πληθυσμού, την απασχόληση, την κατοι¬ 
κία, την υγιεινή στους τόπους δουλειάς με το περιβάλλον 
και γενικά κάθε ζήτημα που βελτιώνει το επίπεδο και την 
ποιότητα ζωής των κατοίκων του Δήμου. 

- Για τον σκοπό αυτό έρχεται σε επαφή με μαζικούς φο¬ 
ρείς, επιστημονικούς φορείς και ιδρύματα. 

- Παρακολουθεί τα επιτεύγματα της Επιστήμης και της 
Τεχνικής στους παραπάνω τομείς και εισηγείται στην δι¬ 
οίκηση την λήψη των αναγκαίων μέτρων. 

- Διοργανώνει, σε συνεργασία με άλλους φορείς, πολι¬ 
τιστικές και αθλητικές εκδηλώσεις. 

-Εισηγείται στην διοίκηση την λήψη μέτρων για την αντι¬ 
μετώπιση των κινδύνων που προέρχονται από την λει¬ 
τουργία κακόφημων κέντρων και καταστημάτων διασκέ¬ 
δασης, την διακίνηση και χρήση ναρκωτικών καιτην ύπαρ¬ 
ξη και δράση αντικοινωνικών ομάδων και ατόμων. 

- Μεριμνά για την αντιμετώπιση κινδύνων που προέρχο¬ 
νται από ενέργειες και καταστάσεις που προσβάλλουν τα 
ήθη και έθιμα και τις πολιτιστικές παραδόσεις του λαού 
μας. 

- Συνεργάζεται στενά με τις Αστυνομικές και Λοιπές Αρ¬ 
χές και Μαζικούς Φορείς της πόλης για την αντιμετώπιση 
των παραπάνω κινδύνων και τέλος 

- Δέχεται καταγγελίες φορέων και δημοτών και μετά 
από έλεγχο, αφού διαπιστωθεί ότι το κοινωνικό περιβάλ¬ 
λον απειλείται, εισηγείται στην Διοίκηση, την λήψη μέ¬ 
τρων για την αντιμετώπιση των προβλημάτων. 

δ) ΓΡΑΦΕΙΟ ΔΗΜΟΤΙΚΟΥ ΠΡΟΓΡΑΜΜΑΤΙΣΜΟΥ. 

- Αντικείμενο του γραφείου είναι η σύνταξη οικονομοτε¬ 
χνικών μελετών και προγραμμάτων για όλους τους τομείς 
και τις δραστηριότητες του δήμου. 

- Εισηγείται μέτρα για την μείωση των εξόδων και την 
αύξηση των εσόδων του δήμου καθώς και την δημιουργία 


πηγών εσόδων και προτείνει την ορθολογικότερη αξιο¬ 
ποίηση των δημοτικών πόρων. 

- Μελετάει τους νέους Θεσμούς και τις Αναπτυξιακές 
δραστηριότητες της Τοπικής Αυτοδιοίκησης και εισηγεί- 
ται σχετικά στην Διοίκηση. 

- Μελετάει και εισηγείται σχετικά με την δανειοπιστωτι- 
κή πολιτική του Δήμου και έρχεται σε επαφή με Κρατικούς 
- Κοινωνικούς και άλλος φορείς της Τ.Α. 

2. ΔΙΕΥΘΥΝΣΗ ΔΗΜΟΥ 

Α) ΓΡΑΦΕΙΟ ΔΙΕΥΘΥΝΤΗ 

- Προ'ΐσταται, διευθύνει, ελέγχει&παρακολουθείόλατα 
τμήματα των υπηρεσιών του Δήμου, ασκώντας την ανω- 
τάτη εποπτεία των δημοτικών υπαλλήλων, υπό την διοί¬ 
κηση του δημάρχου καιτην στενή συνεργασία μαζί του, σ’ 
όλους τους τομείς δραστηριότητας των υπηρεσιών του 
Δήμου. 

- Επιμελείται για την κατά τον καλύτερο τρόπο, κατανο¬ 
μή των εργασιών, ελέγχει άμεσα αλλά και δια των προϊ¬ 
σταμένων των τμημάτων, την απόδοση των εργαζομένων 
& εισηγείται στον δήμαρχο γιατις ανάγκες της Υπηρεσίας 
σε προσωπικό (προσλήψεις κλπ.). 

- Μελετάειτιςπιο συμφέρουσες λύσεις στους διάφορους 
τομείς δραστηριότητας των εργαζομένων υπαλλήλων. 

- Αναθέτει σε οποιοδήποτε τμήμα ή γραφείο, ανεξάρτη¬ 
τα από αρμοδιότητα, τυχόν έκτακτες ή μη υπηρεσίες, αλ¬ 
λά απαραίτητες για την εύρυθμη λειτουργία του Δήμου. 

- Υποβάλλει προτάσεις για αποδοτικότερη λειτουργία 
του Δήμου και ανάπτυξη των υποθέσεών του (Οικονομι- 
κά-πρόσοδοι κλπ.) 

- Υπογράφει τα έγγραφα για τα οποία εξουσιοδοτείται 
γι’ αυτό από τον Δήμαρχο. 

- Επιβλέπει γενικά την συνολική πορεία των δημοτικών 
υποθέσεων 

- Δέχεται και συζητά αιτήματα-αναφορές κλπ. του συ¬ 
νόλου των υπαλλήλων & αποτελεί τον σύνδεσμό τους με 
τον Δήμαρχο. 

- Παραλαμβάνει, Θεωρεί την απευθυνόμενη προς τον 
Δήμο αλληλογραφία & Μεριμνά για την κατανομή της δια 
της υπηρεσίας πρωτοκόλλου στα οικεία τμήματα & γρα¬ 
φεία όλωντων Υπηρεσιώντου δήμου & Ελέγχει την αλλη¬ 
λογραφία του δήμου που απευθύνεται προς τις εποπτεύ- 
ουσες & άλλες Αρχές ή Ιδιώτες. 

- Τηρείτο Εμπιστευτικό Πρωτόκολλο του Δήμου, εφό¬ 
σον δεν το τηρεί προσωπικά ο Δήμαρχος. 

- Παρακολουθεί τους δημοσιευόμενους Νόμους & Νο¬ 
μολογίες επί του Δημοτικού Κώδικα, την εκτέλεση των 
Υπουργικών Αποφάσεων, Εγκυκλίων &Διαταγών &γενικά 
κάθε στοιχείου που αφορά την Δημοτική Νομοθεσία και 
την Ερμηνεία της & κοινοποιεί τ’ ανωτέρω στις λοιπές 
υπηρεσίες, κατά το ενδιαφέρον για κάθε μία, μέρος. 

- Ασκεί τέλος και όλες τις αρμοδιότητες της κείμενης 
Νομοθεσίας των ΟΤΑ καθώς και όλες τις αρμοδιότητες 
των προϊσταμένων όλων των τμημάτων, όταν δεν υπάρ¬ 
χουν για οποιονδήποτε λόγο ή κωλύονται ή απουσιάζουν 

- Μεριμνά για την σύνταξη και παρακολούθηση του 
Προϋπολογισμού.& βεβαίως 

- Εκτελεί κάθε εργασία που του ανατίθεται με τον κανο¬ 
νισμό εργασίας του Δήμου 

Β) ΤΜΗΜΑ ΔΙΟΙΚΗΤΙΚΩΝ & ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ. 

Β1) Γραφείο Προϊστάμενου 

- Είναι υπεύθυνος για την ακριβή δακτυλογράφηση των 
εγγράφων της Διεύθυνσης. 

- Συγκεντρώνει και κωδικοποιεί όλες τις διατάξεις, εγκυ¬ 
κλίους, διατάγματα κλπ. που αφορούν την Διεύθυνση, τή¬ 
ρηση, εφαρμογή & εκτέλεση των αρμοδιοτήτων και κα¬ 
θηκόντων που ανατίθενται στο τμήμα που είναι προϊστά¬ 
μενος. 

- Φροντίζει για την εφαρμογή των Νόμων-Διαταγμάτων 
& γενικά της κείμενης Νομοθεσίας καθώς και των αποφά¬ 
σεων του Δημάρχου, του Δημοτικού Συμβουλίου & της 
Δημαρχιακής Επιτροπής. 

- Κατανέμει την εισερχόμενη στο τμήμα αλληλογραφία, 
στα αρμόδια γραφείο, δίνοντας σχετικές οδηγίες. 

- Ενημερώνειτους υπαλλήλους για κάθε εγκύκλιο ή διά¬ 
ταξη νόμου που αφορά την υπηρεσία του και δίνει οδη¬ 
γίες για την εκτέλεσή τους. 

- Ευθύνεται για την μη έγκαιρη και ακριβή εκτέλεση κάθε 
εργασίας του τμήματος και καλής λειτουργίας, ως και την 
απόδοση και επίδοση των υπαλλήλωντου τμήματός του. 

- Εκτελείτις εντολέςτου Διευθυντή, εισηγείται σ’ αυτόν 
τις υποθέσειςτηςαρμοδιότητάςτου, υποβάλλειτιςεκθέ¬ 
σεις -επιδόσεις του προσωπικού ως και ενημερωτικά ση¬ 
μειώματα για την πορεία του τμήματος και των υποθέσε¬ 
ων που εκκρεμούν. 

- Προσυπογράφει την αλληλογραφία της Υπηρεσίας 
του, υπογράφοντας προσωπικά τα σημαντικότερα έγ¬ 
γραφα και καθίσταται υπεύθυνος για την νομιμότητα της 
ενέργειας και την ακρίβεια των αναφερόμενων σ’ αυτά 
πραγματικών περιστατικών. 

- Συγκεντρώνει τα ετήσια στοιχεία του τμήματος για την 
σύνταξη του Γενικού Προϋπολογισμού του Δήμου και γε¬ 
νικά επιλαμβάνεται του χειρισμού και της διεκπεραίωσης 
των σπουδαιότερων υπηρεσιακών θεμάτων του τμήμα¬ 
τός του. 

- Δέχεται το κοινό και δίνει τις πληροφορίες που επιτρέ¬ 
πονται από τις σχετικές διατάξεις, οφείλει δε να βρίσκεται 
στη θέση του κατά τις ώρες υποδοχής του κοινού. 

- Βεβαιώνει την εργασία του μόνιμου και με σχέση ερ¬ 
γασίας ιδιωτικού Δικαίου προσωπικού που υπηρετεί στην 
υπηρεσία που προΐσταται, με την υπογραφή του στις μι- 
σθοδοτικές καταστάσεις που συντάσσονταιαπότο αρμό¬ 
διο τμήμα. 

Β2) Γ ραφείο προσωπικού. 

- Διεκπεραιώνειτις αποφάσεις πρόσληψης - μεταβολών 
του προσωπικού. 

- Ελέγχει την προσέλευση - αποχώρηση του προσωπι¬ 
κού του Δήμου. 

- Συγκεντρώνει τις άδειες του προσωπικού. 

- Εισηγείται στο Υπηρεσιακό Συμβούλιο υποθέσεις του 
προσωπικού. 

- Κοινοποιεί στο Οικονομικό Τμήμα τις μισθολογικές με¬ 
ταβολές. 

- Τηρεί Μητρώο - Ευρετήριο - Ατομικούς φακέλους του 
προσωπικού και των συνταξιούχων του Δήμου. 

- Εκδίδει πιστοποιητικά απασχόλησης προσωπικού. 

- Διενεργεί την διαδικασία απονομής συντάξεων και 
βοηθημάτων 

Β3) Γ ραφείο Δημοτικής Καταστάσεως, Δημοτολογίων 
& Εκλογών. 

- Ενεργεί τις προβλεπόμενες από το νόμο διαδικασίες 
για την εγγραφή των κατοίκων στα Δημοτολόγια του Δή¬ 
μου, καθώς και την καταχώρηση σ’αυτάτωνοποιωνδήπο- 
τε μεταβολών λόγω γέννησης, γάμου, θανάτου, αλλαγής 
επωνύμου, προσθήκης πατρωνύμου, κυρίου ονόματος 
και των άλλων στοιχείων. 


- Τηρεί και ενημερώνει ανελλιπώς οικογενειακές καρτέ¬ 
λες δημοτολογίου. 

- Εκδίδει και χορηγεί μικρές ευρετηριακές καρτέλες με 
τον αριθμό της οικογενειακής μερίδας και το τηλέφωνο 
της υπηρεσίας για την εξυπηρέτηση των δημοτών σε δε¬ 
δομένη στιγμή. 

- Ενεργεί τις προβλεπόμενες διαδικασίες για τη διόρ¬ 
θωση των κάθε είδους εσφαλμένων εγγραφών στα Δημο¬ 
τολόγια. 

- Προσυπογράφει διάτων αρμοδίων υπαλλήλων, άλατα 
εκδιδόμενα πιστοποιητικά, τις αποφάσεις του Δημάρχου 
επί των εγγραφών ή μεταβολών στα Δημοτολόγια, καθώς 
και την υπηρεσιακή αλληλογραφία που διεξάγεται απ’αυ- 
τή. 

- Τηρεί για κάθε οικογένεια ιδιαίτερο φάκελο με τα σχε¬ 
τικά δικαιολογητικά και αρχείο αποφάσεων για τις εγγρα¬ 
φές ή μεταβολές στα Δημοτολόγια. 

- Εκδίδει τα πιστοποιητικά ατομικής, οικογενειακής κα¬ 
τάστασης και ταυτοπροσωπίας των δημοτών. 

- Επιμελείται την εφαρμογή των σχετικών με τους δημό¬ 
τες διατάξεων του Κώδικα Ελληνικής Ιθαγένειας. 

- Ενεργεί την αλληλογραφία με όλους του Δήμους και 
τις κοινότητες ή άλλες αρμόδιες Αρχές, σε όλη την επι¬ 
κράτεια, σε όσες περιπτώσεις τούτο θεωρείται αναγκαίο, 
για τη συγκέντρωση των δικαιολογητικών που απαιτού¬ 
νται για μεταδημότευση ή άλλη μεταβολή στα τηρούμενα 
από αυτό βιβλία. 

- Εκτελεί τα καθήκοντα που ανατίθενται στο δήμο από 
τους εκλογικούς νόμους, καθώς και τις υποχρεώσεις αυ¬ 
τού, ως Οργάνου της Κρατικής Διοίκησης. 

- Συμμετέχει στις διαδικασίες αναθεώρησης των εκλο¬ 
γικών καταλόγων, στο βαθμό που επιβάλλουν οι κατά νό¬ 
μο αρμοδιότητές του. 

- Τηρεί τους εκλογικούς καταλόγους του Δήμου και εκ¬ 
δίδει τα σχετικά πιστοποιητικά για την εγγραφή σ’αυτούς 
νέων εκλογέων. 

- Παραλαμβάνει και συμπληρώνει τα δικαιολογητικά για 
την έκδοση ή διόρθωση εκλογικών βιβλιαρίων, τα υπο¬ 
βάλλει εγκαίρως στην αρμόδια αρχή και μετά την επι¬ 
στροφή τους τα παραδίδει στους δικαιούχους εκλογείς. 

- Εκτελεί κάθε εργασία που έχει σχέση με την προετοι¬ 
μασία και τη διεξαγωγή των Βουλευτικών, Νομαρχιακών 
και των Δημοτικών εκλογών, όπως αυτές προβλέπονται 
από την ισχύουσα, κάθε φορά, εκλογική νομοθεσία. 

Β4) Γραφείο Μητρώων Αρρένων, Στρατολογίας, Λη¬ 
ξιαρχείου, Πολιτικών Γάμων και Στατιστικής. 

- Είναι υπεύθυνο για τη διατήρηση των μητρώων των 
στρατολογικών πινάκων σε καλή κατάσταση και τη δια¬ 
σφάλισή τους από απώλεια ή φθορά. 

- Καταρτίζει ετησίως τα μητρώα αρρένων, τα ενημερώ¬ 
νει και τηρεί αρχείο των αποφάσεων περί των μεταβολών 
που επέρχονται σ’αυτά (αλλαγή επωνύμου, προσθήκης 
πατρωνύμου, μητρωνύμου, κυρίους ονόματος καιτων άλ¬ 
λων στοιχείων). 

- Καταρτίζει τους στρατολογικούς πίνακες. 

- Μεριμνά για την ενημέρωση των υποχρέων, όσον αφο¬ 
ρά τις στρατολογικές τους υποχρεώσεις γενικώς. 

- Εκδίδει τα απαιτούμενα πιστοποιητικά για την απαλ¬ 
λαγή, όσων δικαιούνται, από τις στρατιωτικές τους υπο¬ 
χρεώσεις. 

- Εκδίδει τα αναγκαία πιστοποιητικά για την εισαγωγή 
των όσων ενδιαφέρονται στις διάφορες στρατιωτικές 
σχολές. 

- Συντάσσει και τηρεί τα μητρώα διαφόρων απογραφών 
στρατολογικού ενδιαφέροντος. 

- Ενεργεί τις προβλεπόμενες διαδικασίες για την εγ¬ 
γραφή αδήλωτων, την εξακρίβωση της ιθαγένειας αυτών, 
καθώς καιτην διόρθωση των κάθε είδους εσφαλμένων εγ¬ 
γράφων στα μητρώα αρρένων. 

- Επιμελείται την εφαρμογή των σχετικών με τους δημό¬ 
τες διατάξεων του Κώδικα Δήμων και Κοινοτήτων και του 
Κώδικα Ελληνικής Ιθαγένειας. 

Η υπηρεσία του Ληξιαρχείου διεξάγεται με την άμεση 
και υπεύθυνη καθοδήγηση του προϊσταμένου αυτής (Δη¬ 
μάρχου). 

Τα υπηρεσιακά αντικείμενα του Ληξιάρχου καθορίζο¬ 
νται, σε γενικές γραμμές ως εξής: 

- Μεριμνά για την προμήθεια, τη θεώρηση και την υπεύ¬ 
θυνη τήρηση των ληξιαρχικών βιβλίων. 

- Συντάσσει - καταχωρεί στα οικεία βιβλία τις ληξιαρχι¬ 
κές πράξεις γεννήσεων και βαπτίσεων, γάμων και θανά¬ 
των. 

- Συντάσσει - καταχωρεί στο προβλεπόμενο από το Νό¬ 
μο βιβλίο τις εκθέσεις βαπτίσεων, ονοματοδοσίας, διαζυ¬ 
γίων, μεταβολής θρησκεύματος, αναγνώρισης ή αποκή¬ 
ρυξης τέκνων κλπ., εφόσον τα γεγονότα αυτά συνέβησαν 
στην περιφέρεια του Ληξιαρχείου και δεν υπάρχει στα 
αντίστοιχα βιβλία αυτού συνταγμένη ληξιαρχική πράξη, 
στο περιθώριο της οποίας θα έπρεπε σ’αυτήν την περί¬ 
πτωση να καταχωρηθεί η μεταβολή. 

-Ανακοινώνει τις γεννήσεις, τις βαπτίσεις, τους γόμους, 
του θανάτους και γενικά τις μεταβολές της προσωπικής 
κατάστασης των φυσικών προσώπων που συμβαίνουν 
στην περιφέρεια του Ληξιαρχείου: 

α) στο Δήμο, αν τα παραπάνω γεγονότα αφορούν σε 
πρόσωπα γραμμένα στα δημοτολόγιά του ή στα μητρώα 
του και στα τέκνα αυτών και 

β) στους άλλους Δήμους ή Κοινότητες, αν τα γεγονότα 
αφορούν ετεροδημότες ή τα τέκνα αυτών. 

- Αποστέλλει αντίγραφα των ληξιαρχικών πράξεων γεν¬ 
νήσεων αρρένων τέκνων, στους Δήμους ή στις Κοινότη¬ 
τες όπου έχουν την μόνιμη κατοικία τους οι γονείς τους. 

- Συντάσσει ατομικά δελτία θανάτων για την οικονομική 
Εφορία καθώς και δελτία γεννήσεων, γάμων και θανάτων 
για την Εθνική Στατιστική Υπηρεσία. 

- Εκδίδει αντίγραφα, αποσπάσματα και πιστοποιητικά 
ληξιαρχικών πράξεων καιτων σχετικών μ’αυτές δημοσίων 
εγγράφων που υπάρχουν στα αρχεία του. 

- Διεξάγει την υπηρεσιακή αλληλογραφία σε όλα τα θέ¬ 
ματα της αρμοδιότητάς του που περνιέται σε δικό του 
πρωτόκολλο. Τηρείτο σχετικό αρχείο αυτής. Μεριμνά για 
την επιθεώρηση των ληξιαρχικών βιβλίων από το αρμόδιο 
δικαστικό όργανο και τηρεί ειδικό φάκελο των δελτίων 
επιθεώρησης, 

- Γενικά ενεργεί σύμφωνα με την ισχύουσα κάθε φορά 
νομοθεσία «περί ληξιαρχικών πράξεων». 

-Το γραφείο του Ληξιαρχείου ενεργεί τη διαδικασία και 
συμβάλλει στην τέλεση πολιτικών γάμων. 

Β5) Γραφείο Δημοτικού Συμβουλίου & Δημαρχιακής 
Επιτροπής 

- Επιμελείται την κατάρτιση και την κοινοποίηση της 
ημερήσιας διάταξης σύμφωνα με τον νόμο. 

- Συμπληρώνει τους φακέλους των συζητούμενων θε¬ 
μάτων (εισήγηση - δικαιολογητικά) 

- Διευκολύνει τα μέλη στη μελέτη των προς συζήτηση 
θεμάτων. 


- Τηρείτο πρακτικά των συνεδριάσεων. 

- Μεριμνά για την υποβολή των αποφάσεων στην προϊ- 
σταμένη αρχή για τον έλεγχο και την έγκρισή τους. 

- Κοινοποιεί στις αρμόδιες υπηρεσίες του Δήμου σε 
αντίγραφο τις πράξεις που εκδίδονται σχετικά με τις απο¬ 
φάσεις. 

- Εκτελεί κάθε εργασία που σχετίζεται με τις αρμοδιό- 
τητές του Δημοτικού Συμβουλίου και της Δημαρχιακής 
Επιτροπής και τα μέλη τους. 

Β6) Γραφείο Πρωτοκόλλου, Διεκπεραίωσης και Αρχείου. 

-Χαρακτηρίζει μετά στοιχεία των φακέλωντου αρχείου, 
πρωτοκολλεί, διεκπεραιώνει και αρχειοθετεί την αλληλο¬ 
γραφία που του παραδίνεται από τον προϊστάμενο της 
Δ/νσης των Υπηρεσιών. 

Στην έννοια του όρου «διεκπεραιώνει» περιλαμβάνεται 
και η υποχρέωση παράδοσης των διαφόρων εγγράφων 
στα αρμόδια γραφεία για ενέργεια, μαζί με τα στοιχεία 
τους, όπου αυτά αφορούν τρέχουσες ή σε εκκρεμότητα 
υποθέσεις του Δήμου. 

- Παραδίδει στο γραφείο διεκπεραιωτικών καθηκόντων 
την αλληλογραφία γενικά του Δήμου για την νόμιμη διεκ¬ 
περαίωσή της. 

- Προβαίνει στην ανάρτηση στο πλαίσιο των δημοσίων 
ανακοινώσεων, όλων των για το σκοπό αυτό επιδιδομέ- 
νων στο Δήμο αποφάσεων, κλήσεων, προγραμμάτων 
κλπ., με την υποχρέωση έγκαιρης συλλογής αυτών σε εύ¬ 
λογο χρόνο, αρχειοθέτησής του καταστροφής του, τη¬ 
ρούμενης προς τούτο της καθορισμένης διαδικασίας. 

- Έχει την ευθύνη της διαφύλαξης και διασφάλισης των 
αρχείωντου Δήμου, την καλή διατήρηση των οποίων φρο¬ 
ντίζει με ιδιαίτερη επιμέλεια. 

(Εκδίδει και υπογράφει, εφόσον περί αυτού υπάρχει η 
συναίνεση του Δημάρχου, τα απαιτούμενα αντίγραφα εγ¬ 
γράφων στοιχείων που φυλάσσονται στο γενικό αρχείο 
του Δήμου). 

- Εφόσον τα διεκπεραιούμενα έγγραφα αφορούν υπο¬ 
θέσεις των οποίων οι φάκελοι τηρούνται από τα επιμέ- 
ρους γραφεία που τις χειρίζονται, τα σχέδια αυτών παρα- 
δίδονται στα γραφεία αυτά, ευθύς μετά την διεκπεραίω¬ 
ση των πρωτοτύπων. 

Β7) Γραφείο Δημοτικών Ν .Π ,Δ.Δ. και Δη μοτικής Επιτρο¬ 
πής Παιδείας. 

Ως προς τα Νομικά Πρόσωπα: 

- Ενεργεί κάθε διαδικασία για τη σύσταση από το Δήμο 
Νομικών Προσώπων οποιοσδήποτε μορφής. 

- Συνεργάζεται με την Διοίκηση των Νομικών Προσώ¬ 
πων καιτην υπηρεσία αυτώνγιατην καλλίτερη λειτουργία 
τους καιτην επίτευξη του προορισμού τους. 

- Ενημερώνει τον Δήμαρχο πάνω στα προβλήματα που 
αντιμετωπίζουν τα Νομικά Πρόσωπα και εισηγείται τις, 
σύμφωνα μετά υπόψη στοιχεία, ενδεδειγμένες λύσεις. 

- Τηρεί ειδικό αρχείο σε ότι αφοράτη σύσταση καιτα όρ¬ 
γανα διοίκησής τους. 

- Επιμελείται την εισαγωγή στο Δημοτικό Συμβούλιο 
των εισηγήσεων των Νομικών Προσώπων που υποβάλλο¬ 
νται σ’αυτό λόγω αρμοδιότητας. 

Ως προς την Δημοτική Επιτροπή Παιδείας: 

- Καταγράφει τα προβλήματα της Παιδείας σε συνερ¬ 
γασία με τους σχολικούς φορείς. 

- Καταγράφει τις στεγαστικές και λειτουργικές ανάγκες 
των σχολείων. 

- Συνεργάζεται με τις αρμόδιες υπηρεσίες του Δήμου 
για την συντήρηση των σχολικών κτιρίων. 

Β8) Γραφείο Βεβαιώσεως Τελών - Δικαιωμάτων - Φόρων 
- Εισφορών - Λαϊκών Αγορών. 

- Μελετά κάθε θέμα που σχετίζεται με την ανάπτυξη και 
τη βελτίωση των εσόδωντου Δήμου. 

- Ενεργεί τη σύμφωνα με το νόμο, επιβολή των δημοτι¬ 
κών φόρων, τελών και δικαιωμάτων. 

- Εισηγείται τη μεθοδικότερη διαρρύθμιση των κανονι¬ 
σμών επιβολής τους και τον αποτελεσματικότερο τρόπο 
περιστολής των φορολογικών διαφορών. 

- Είναι υπεύθυνο για την ανεύρεση (απογραφές, αυτο¬ 
ψίες κλπ.) της φορολογητέας ύλης και τη βελτίωση της 
απόδοσης των φορολογιών. 

- Είναι υπεύθυνο για τον έλεγχο των στοιχείων βεβαίω¬ 
σης κάθε δημοτικής προσόδου, για τη βεβαίωσή της, 
εκτός αν ορίζεται διαφορετικά στον παρόντα Οργανισμό, 
σύμφωνα με τους Νόμους και τους κανονισμούς που 
ισχύουν κάθε φορά και την αποστολή στην Ταμιακή Υπη¬ 
ρεσία του Δήμου ή στο οικείο δημόσιο ταμείο των οικείων 
βεβαιωτικών καταστάσεων, χρηματικών καταλόγων κλπ.. 

- Παρακολουθεί την απόδοση από το Δημόσιο, των συ- 
νεισπραττομένων φόρων και τελών. 

- Παρακολουθεί και ενεργεί για την έγκαιρη απόδοση 
στον Δήμο των χορηγούμενων από το Δημόσιο ή από 
οποιαδήποτε άλλη πηγή παροχών, εισφορών και οικονο¬ 
μικών ενισχύσεων. 

- Παρακολουθείτις συμβάσεις, με τις οποίες προβλέπε- 
ται συμμετοχή του Δήμου σε κέρδη διαφόρων γενικά επι¬ 
χειρήσεων και εκμεταλλεύσεων. 

- Εκτελεί κάθε προπαρασκευαστική εργασία που αφο¬ 
ρά στη διαγραφή βεβαιωθέντων ή αχρεωστήτως εισπρα- 
χθέντων φόρων, τελών ή δικαιωμάτων και προβαίνει στην 
κατάρτιση των οικείων πινάκων διαγραφής ή επιστροφής. 

- Εισηγείται ενυπόγραφα στον Δήμαρχο και ενημερώνει 
τον Πρόεδρο του Δημοτικού Συμβουλίου για κάθε μετα¬ 
βολή που πρέπει να επέλθει στους φορολογικούς κατα¬ 
λόγους γενικά. 

- Ενεργεί κάθε προπαρασκευαστική εργασία για τη συ¬ 
γκρότηση των επιτροπών συμβιβασμού φορολογικών 
διαφορών και αμφισβητήσεων επί των δημοτικών φορο¬ 
λογιών γενικώς και παρέχει κάθε χρήσιμο σ’αυτές στοι¬ 
χείο για τη δικαιότερη επίλυση των διαφορών αυτών. 

- Ενεργεί επίσης κάθε προπαρασκευαστική εργασία για 
την υποβοήθηση των Διοικητικών δικαστηρίων στο έργο 
της επίλυσης των φορολογικών διαφορών ανάμεσα 
στους φορολογούμενους του Δήμου και σ’αυτόν, εκτε- 
λώντας κάθε φορά την ισχύουσα σχετική νομοθεσία. 

- Εκπροσωπεί τον Δήμο στα πιο πάνω δικαστήρια με 
τους δικηγόρους του Δήμου. 

- Παρέχει πληροφορίες για το καθεστώς των επιβαλλο- 
μένων δημοτικών φόρων, τελών, δικαιωμάτων και εισφο¬ 
ρών, σε κάθε υπόχρεο, ενεργεί για τη θεραπεία των τυχόν 
δικαίων παραπόνων τους και ενημερώνει αυτούς για τις 
προς τον Δήμο υποχρεώσεις τους από οποιαδήποτε αι¬ 
τία. 

- Εκδίδει βεβαιώσεις ή πιστοποιητικά που αναφέρονται 
στην, από την επιβολή δημοτικών φόρων, τελών, δικαιω¬ 
μάτων και εισφορών, επερχόμενη υποχρέωση οποιουδή- 
ποτε φορολογούμενου του ύψους αυτής, των μεταβολών 
στο φορολογητέο αντικείμενο των βεβαιουμένων ποσών. 

- Ενεργεί την τελική βεβαίωση όλων των οίκοθεν βεβαι- 
ουμένων εσόδων του Δήμου, περιλαμβανομένης σ’αυτήν 
και της εκδόσεως των σχετικών εντολών προς το εισπρα- 
κτορικό όργανο του Δήμου, πλην των επιπτώσεων εκεί¬ 


νων που αρμόδια καθίστανται άλλα γραφεία του Δήμου. 

- Καταρτίζει τους όρους διακήρυξης για την ενοικίαση 
των δημοτικών προσόδων. Επιμελείται τη σχετική για την 
έγκρισή τους διαδικασία και τη βεβαίωση των μισθωμά¬ 
των και επιπλέον παρακολουθεί την πιστή εφαρμογή των 
οικείων συμβάσεων. 

- Τηρεί μητρώο των, για κάθε φορολογία του Δήμου, φο- 
ρολογουμένων. 

- Τηρεί επίσης, για κάθε είδους φόρο, τέλος, δικαίωμα ή 
εισφορά τα στοιχεία που αφορούν την επιβολή και βεβαί¬ 
ωσή τους (αποφάσεις, δηλώσεις, εκθέσεις κλπ.). 

- Επιμελείται σύμφωνα με το νόμο κοινοποίηση των κά¬ 
θε είδους εγγράφων, προσκλήσεων και ειδοποιήσεων 
που αφορούν την βεβαίωση των δημοτικών εσόδων, περι- 
λαμβανομένων και των αποφάσεων του Δημοτικού Συμ¬ 
βουλίου επί των συμβιβαστικών γνωμοδοτήσεων των οι¬ 
κείων επιτροπών. 

- Επιμελείται και ενεργεί τις διαδικασίες για την πραγ¬ 
ματοποίηση των συναπτομένων από το Δήμο δανείων. 

- Παρακολουθεί την εξέλιξη των χορηγήσεών τους και 
ενημερώνει περί αυτών τα τηρούμενα σχετικά βιβλία 

- Σε ειδικές περιπτώσεις, εισηγείται την επιβολή ειδικών 
φορολογιών για την αντιμετώπιση των συναπτόμενων δα¬ 
νείων. 

- Σε συνεργασία με το γραφείο εκκαθάρισης και εντο¬ 
λής δαπανών, παρακολουθεί τη διαμόρφωση των τοκο¬ 
χρεολυσίων και τις γενόμενες παρακρατήσεις για την 
εξόφληση των δανείων. 

- Επιμελείται την έκδοση αποφάσεων καταλογισμού ή 
επιβολής προστίμου σε περιπτώσεις παραβάσεως των 
κείμενων φορολογικών διατάξεων και των ισχυόντων κα¬ 
νονισμών του Δήμου και ενεργεί με τον κλητήρα ή άλλο 
εντεταλμένο υπάλληλο του Δήμου την επίδοσή τους, 
σ’αυτούς που διαπράττουν την παράδοση ή στο νόμιμο 
αντίκλητό τους. 

- Παρέχει τα απαραίτητα στοιχεία στους φορείς ει- 
σπράξεως των δημοτικών προσόδων. 

- Παρακολουθεί το ρυθμό εισπράξεως των προσόδων 
και εισηγείται στον Δήμαρχο τη σχετική ενημέρωση της 
Ταμιακής Υπηρεσίας που ασκεί τη διαχείριση του Δήμου, 
σε περιπτώσεις καθυστερήσεων. 

- Παρέχει επίσης στοιχεία για τη σύνταξη του ετήσιου 
προϋπολογισμού εσόδωντου Δήμου, καθώς και των ανα¬ 
μορφώσεων αυτού στη διάρκεια του έτους. 

- Οργανώνει και εποπτεύει την ομαλή λειτουργία των 
Λαϊκών Αγορών, συντάσσει τα διαγράμματα και αριθμεί 
τις θέσεις των πωλητών. 

- Εκδίδει τις άδειες των πωλητών λαϊκών αγορών ή πα- 
νηγύρεων καθώς και των μεμονωμένων πωλητών εποχια¬ 
κών ειδών σε διάφορα σημεία της πόλης. 

- Εκδίδει τις οίκοθεν εντολές ή επί τόπου εισπράττει τα 
τέλη Λαϊκών Αγορών ή χρήσης πεζοδρομίου. 

Β9) Γ ραφείο Δημοτικής Περιουσίας - Δημοτικών Επιχει¬ 
ρήσεων - Νεκροταφείου. 

Ως προς την Δημοτική Περιουσία: 

- Καταρτίζει τους όρους της διακήρυξης για την εκμί- 
σθωση ή εκποίηση ακινήτων πραγμάτων του Δήμου, επι¬ 
μελείται τις σχετικές για την έγκρισή τους διαδικασίες και 
τη βεβαίωση των μισθωμάτων. Επιπλέον δε, παρακολου¬ 
θεί την πιστή εφαρμογή των οικείων συμβάσεων. 

- Ενεργεί ότι είναι αναγκαίο για τη διαφύλαξη της ακίνη¬ 
της περιουσίας του Δήμου. 

- Εισηγείται στον Δήμαρχο συμφέρουσες περιπτώσεις 

για την αγορά ακινήτων, με σκοπό την αύξηση της ακίνη¬ 
της περιουσίας του. 

-Εισηγείται στον Δήμαρχοτρόπους εκμετάλλευσης της 
ακίνητης περιουσίας του Δήμου και ενεργεί για την τήρη¬ 
ση και εφαρμογή, σε καταφατικές περιπτώσεις, των απαι- 
τουμένων διαδικασιών για την υλοποίηση των συναφών 
στόχων της δημοτικής αρχής. 

- Ενεργεί τη βεβαίωση των εσόδων που προέρχονται 
από την εκμετάλλευση της ακίνητης περιουσίας του Δή¬ 
μου. 

- Αναφέρει αμέσως στον Δήμαρχο κάθε πράξη παρα¬ 
βίασης των δικαιωμάτων του Δήμου (νομή, κατοχή, ρύ¬ 
πανση κλπ.) επί των ακινήτων του και παρακολουθεί την 
έκβαση των κινουμένων απ’αυτόν διοικητικών ή δικαστι¬ 
κών μέτρων. 

- Διεκπεραιώνει κάθε εργασία για την ολοκλήρωση της 
απόκτησης κληροδοσιών και δωρεών ακινήτων. 

- Διεκπεραιώνει κάθε διοικητική ενέργεια που αφορά 
στη στέγαση των δημοτικών υπηρεσιών ή άλλων υπηρε¬ 
σιών ή των Νομικών Προσώπωνπου τη στέγασή τους ανα¬ 
λαμβάνει ο Δήμος και επιλαμβάνεται της ρύθμισης κάθε 
θέματος που ανακύπτει από τις σχετικές για το σκοπό αυ¬ 
τό μισθώσεις. 

Ως προς τις επιχειρήσεις: 

- Οι αρμοδιότητες του παρόντος γραφείου, ως προς τις 
επιχειρήσεις, ανάγονται στις πρέπουσες ενέργειες για τη 
σύσταση αυτών, για την συγκρότηση της διοίκησής τους, 
για τον καθορισμό των αρμοδιοτήτων των Διοικητικών 
τους Συμβουλίων, για την ψήφιση του προϋπολογισμού 
και των λοιπών διαχειριστικών πράξεων από το Δημοτικό 
Συμβούλιο, για την έγκριση των κανονισμών και τέλος για 
την πιθανή διάλυσή τους. 

- Οι αυτές αρμοδιότητες συντρέχουν στις περιπτώσεις 
των διαδημοτικών επιχειρήσεων, των επιχειρήσεων συνε¬ 
ταιριστικού χαρακτήρα, των ανωνύμων εταιριών, των δη¬ 
μοτικών εταιρειών λαϊκής βάσης και πιθανώς άλλων που 
προβλέπονται από τη νομοθεσία που ισχύει κάθε φορά. 

- Προωθεί και συντονίζει τις προβλεπόμενες σχέσεις 
ανάμεσα σ’αυτές και τα διοικητικά όργανα του Δήμου, σε 
όσες περιπτώσεις τούτο προβλέπεται από το Νόμο. 

Ως προς την λειτουργία του Νεκροταφείου: 

- Επιμελείται τη σύνταξη και προσαρμογή του κανονι¬ 
σμού λειτουργίας και δικαιωμάτωντου νεκροταφείου στα 
κάθε φορά δεδομένα. 

- Τηρεί τις δ/ξεις του ως άνω κανονισμού. 

- Συγκεντρώνει τα αναγκαία βεβαιωτικά στοιχεία. Εκδί¬ 
δει τις οίκοθεν εντολές για την έγκαιρη είσπραξη των τε¬ 
λών και των δικαιωμάτων που προέρχονται από την χρή¬ 
ση του νεκροταφείου. 

- Προβαίνει στην σύνταξη και την αποστολή στο ταμείο 
για βεβαίωση των εσόδων που για οποιοδήποτε λόγο κα¬ 
θυστερούν. 

- Τηρεί αριθμημένες καρτέλες των εισπραττομένων τε¬ 
λών και δικαιωμάτων για κάθε ταφή και φύλαξη οστών. 
Στην περίπτωση που τα έσοδα αυτά εισπράττονται με βε¬ 
βαιωτικούς καταλόγους, η Ταμιακή Υπηρεσία είναι υπο¬ 
χρεωμένη να παρέχει στο γραφείο του νεκροταφείου τα 
αποδεικτικά στοιχεία είσπραξης με τον πιο πρόσφορο 
τρόπο. 

ΒΙΟ) Γραφείο Χορήγησης Αδειών Λειτουργίας Κατα¬ 
στημάτων. 

- Παραλαμβάνειτις σχετικές αιτήσεις και δικαιολογητι- 
κά για την χορήγηση αδειών ίδρυσης και λειτουργίας 


όλωντων καταστημάτων και επιχειρήσεωνπου οι όροι λει¬ 
τουργίας τους καθορίζονται από υγειονομικές διατάξεις. 

- Έχει την ευθύνη του ελέγχου όλων των δικαιολογητι- 
κών για την πληρότητα του φακέλου και διαβιβάζει τον 
σχετικό φάκελο στην Τεχνική Υπηρεσία. 

- Διαβιβάζει τα σχετικά δικαιολογητικά στην Δ/νση Υγεί¬ 
ας για την σχετική γνωμάτευση και μετά την επιστροφή 
τους διαβιβάζει τον φάκελο με όλα τα δικαιολογητικά στο 
Δημοτικό Σ/λιο για λήψη απόφασης. 

- Φροντίζει για κλήση των κατόχων αδειών που έχουν 
προβεί σε τρεις παραβάσεις Αστυνομικών και άλλων δια¬ 
τάξεων για την κατάθεση των απόψεών τους πριν την επι¬ 
βολή ποινής από το αρμόδιο όργανο 

- Φροντίζει για την αφαίρεση ή ακύρωση της άδειας λει¬ 
τουργίας καταστήματος μετά την σχετική απόφαση του 
Δημοτικού Σ/λίου. 

Β11) Γραφείο Λογιστικού, Λογιστηρίου, Προϋπολογι¬ 
σμού, Εκκαθαρίσεως Δαπανών & Απολογισμού. 

Το Γραφείο αυτό: 

- Εκτελεί κάθε εργασία που αφορά στην εκτέλεση του 
Προϋπολογισμού του Δήμου. 

- Συγκεντρώνει, ελέγχει και καταχωρεί στα οικεία λογι¬ 
στικά βιβλία τα αποτελέσματα της εκτέλεσης του προϋ¬ 
πολογισμού & δοσοληψίας γενικά της Δημοτικής Διαχει- 
ρίσεως, της κίνησης του Δημοτικού χρέους και της Δημο¬ 
τικής περιουσίας. 

- Τηρεί τα υπό του Νόμου προβλεπόμενα λογιστικά βι¬ 
βλία και ενημερώνει αυτά. 

- Φροντίζει για την απόδοση του λογαριασμού του Δη¬ 
μάρχου μέσα στις προθεσμίες του νόμου για έργα, προ¬ 
μήθειες κλπ. που εκτελούνται χωρίς Δημοπρασία. 

- Εισηγείται κατά έτος την διάθεση των πιστώσεων του 
προϋπολογισμού. 

- Φροντίζει για την επάρκεια των πιστώσεων. 

- Καταρτίζει τον Απολογισμό Εσόδων & Εξόδων του Δή¬ 
μου 

- Παραλαμβάνει απάτην Ταμειακή Υπηρεσία τις μηνιαί¬ 
ες καταστάσεις Εσόδων-Εξόδων. 

- Καταρτίζει σε συνεργασία με τις αρμόδιες Υπηρεσίες 
του Δήμου, τον Προϋπολογισμό Εσόδων - Εξόδων μέσα 
στις προθεσμίες που ορίζει ο Δημοτικός & Κοινοτικός Κώ¬ 
δικας. 

- Παρακολουθεί γενικά την πορεία της εκτέλεσης του 
Προϋπολογισμού Εσόδων-Εξόδων, 

- Εισηγείται την αναμόρφωση αυτού με την εγγραφή νέ¬ 
ων εσόδων και την χορήγηση συμπληρωματικών και έκτα¬ 
κτων πιστώσεων. 

- Εκτελεί κάθε εργασία που αφορά σε θέματα προϋπο¬ 
λογισμού καιτις προβλέψεις στην έκβαση αυτού, σύμφω¬ 
να με τα αποτελέσματα από την πορεία εκτέλεσής του. 

- Καταρτίζει τον Ειδικό Προϋπολογισμό του Δημοτικού 
Χρέους και των σχετικών υποχρεώσεων. 

- Τηρεί Ειδικό αρχείο προϋπολογισμών και Απολογι¬ 
σμών του Δήμου με όλες τις σχετικές αποφάσεις, εγκρί¬ 
σεις κλπ. ως και αυτών του Δημοτικού χρέους κλπ. και συ¬ 
γκεντρώνει στατιστικές πληροφορίες χρήσιμες για τις 
προβλέψεις προϋπολογισμού και που αναφέρονται στα 
οικονομικά ζητήματα του Δήμου. 

- Επιμελείται της εκκαθαρίσεως και εντολής πληρωμής 
κάθε δαπάνης του Δήμου. 

- Ειδικότερα ελέγχει τα δικαιολογητικά κάθε δαπάνης 
προς διαπίστωση του νόμιμου και κανονικού ή όχι αυτής. 

- Ενεργεί αναγνώριση των πιστώσεων του Δήμου με την 

προσυπογραφή των πράξεων εκκαθάρισης και αναγνώρι¬ 
σης που συντάσσονται με βάση τους οικείους λογαρια¬ 
σμούς ή καταστάσεις και σύμφωνα με αυτές εκδίδει τα οι¬ 
κεία χρηματικά εντάλματα στα ονόματα των δικαιούχων 
μέσα στα όρια των πιστώσεων του προϋπολογισμού. 

- Καταχωρεί αυτά (τα χρηματικά εντάλματα) στα οικεία 
βιβλία και στην συνέχεια, μετά την υπογραφή από τον 
Προϊστάμενο του Τμήματος και τον Δήμαρχο, τα στέλνει 
στο Δημόσιο Ταμείο (ΔΟΥ) για εξόφληση. 

- Τηρεί τον λογαριασμό των παθητικών υπολοίπων & τέ¬ 
λος 

- Τηρείτο υπάτου νόμου( Β.Δ.542/1961) προβλεπόμενα 
βιβλία: 

1. Ημερολόγιο καταχώρησης εκδιδόμενων χρηματικών 
ενταλμάτων 

2. Καθολικό καταχώρησης εκδιδόμενων χρηματικών 
ενταλμάτων 

3. Βιβλίο αναλαμβανόμενων υποχρεώσεων 

4. Βιβλίο παρακολούθησης πιστώσεων με απόδοση Λο¬ 
γαριασμού & 

5. Βιβλίο παρακολούθησης χρηματικών ενταλμάτων 
προπληρωμής & Πάγιας Προκαταβολής. 

Β12) Γραφείο Προμηθειών και Διαχείρισης Υλικού Απο¬ 
θήκης. 

- Επιμελείται και ενεργεί όλες τις διαδικασίες για την πα¬ 
ραγγελία των προμηθειών και έγκαιρη παραλαβή των κά¬ 
θε είδους προμηθευομένων υλικών και ειδών, μηδέ εξαι- 
ρουμένου και των κάθε είδους αυτοκινήτων και των λοι¬ 
πών μηχανικών μέσων, πλην εκείνων που προορίζονται 
για την εκτέλεση έργων, την εισαγωγή τους στην αποθή¬ 
κη του Δήμου με την συνοδεία των ποσοτικών παραστατι¬ 
κών στοιχείων και την παράδοσή τους για κάθε περίπτω¬ 
ση, στις οικείες υπηρεσίες του Δήμου. 

- Είναι υπεύθυνο για την ασφαλή φύλαξη και καλή συ¬ 
ντήρηση του αποθηκευμένου υλικού και την ακρίβεια του 
υπολοίπου καθώς αυτό προκύπτει, σε κάθε στιγμή από το 
βιβλίο υλικού. 

- Χρησιμοποιεί βοηθητικά έντυπα αποδείξεων, δελτίων, 
καρτελών κλπ., τα οποία εγκρίνονται από τον Δήμαρχο. 

- Εισηγείταιτην εκποίηση, του για διαφόρους λόγους μη 
χρήσιμου υλικού ή την καταστροφή αυτού λόγω παλαιό- 
τητας και ενεργεί για την τήρηση της αναγκαίας για τον 
σκοπό αυτό διαδικασίας. 

- Ενεργεί τα νόμιμα για την βεβαίωση του αντιτίμου κά¬ 
θε ζημίας που προκύπτει λόγω απώλειας ειδών και υλικών 
γενικά σε βάρος του έχοντος την ευθύνη γι’αυτή υπολό¬ 
γου. 

- Τηρεί και ενημερώνει έγκαιρα και σωστά τα απαιτού- 
μενα βιβλία χρεοπίστωσης μηχανών, μηχανημάτων και 
λοιπών εξαρτημάτων του Δήμου. 

- Επιμελείται τον εφοδιασμό των υπηρεσιών με τα ανα¬ 
γκαία για την λειτουργία τους είδη. 

- Παρακολουθεί τις τιμές των ειδών που διαχειρίζεται 
και ενημερώνει τον Δήμαρχο και τις επιτροπές προμηθει¬ 
ών, σχετικά με αυτές. 

- Τηρεί στατιστικούς πίνακες για τα προμηθευόμενα εί¬ 
δη, κάθε χρόνο, με όλα τα στοιχεία που διευκολύνουν το 
έλεγχο των προμηθειών και την καλύτερη οργάνωσή 
τους. 

- Αξιολογεί τα στατιστικά στοιχεία κατανάλωσης των 
διαφόρων υλικών σε σχέση με το βαθμό απορρόφησης 
αυτών, ως και τα χρονικά όρια, της διαδικασίας πραγμα¬ 
τοποίησης των προμηθειών και επιμελείται για την έγκαι¬ 


ρη έναρξη των απαιτουμένων προμηθευτικών διαδικα¬ 
σιών, παίρνοντας υπόψη την ανάγκη συντονισμού των 
προμηθειών σε μία ενιαία προμήθεια, σύμφωνα με τον 
εκάστοτε ισχύοντα κανονισμό προμηθειών των ΟΤΑ, 
όπου επιβάλλεται η εφαρμογή του. 

Β13) Γραφείο Μηχανοργάνωσης & Μηχανογράφησης. 

- Καταρτίζει τα προγράμματα που αφορούν στην μηχα¬ 
νοργάνωση των υπηρεσιών του Δήμου, συντάσσει τις 
απαραίτητες γι’αυτό εισηγήσεις και τις απαιτούμενες με¬ 
λέτες. 

- Έχει την ευθύνη για την όλη λειτουργία της μηχανο¬ 
γράφησης και μηχανοργάνωσης των υπηρεσιών και επι¬ 
βλέπει τη σωστή και αποτελεσματική λειτουργία των 
εγκατεστημένων υπολογιστών στις υπηρεσίες του Δή¬ 
μου. 

- Πραγματοποιεί τις υπηρεσιακές επαφές με τα ανα¬ 
γνωρισμένα ιδιωτικά γραφεία του είδους, για την αγορά 
εκπονημένων ειδικών προγραμμάτων ή την εκπόνηση 
εξειδικευμένων τοιούτων. 

- Ενημερώνει έγκαιρα τον Δήμαρχο για την πρόοδο των 
εργασιών που εμπίπτουν στην αρμοδιότητά του, ή τα προ¬ 
βλήματα που εμφανίζονται, τόσο όσον αφορά αυτά καθε- 
αυτά τα προγράμματα, όσο και τη λειτουργία των ηλε¬ 
κτρονικών υπολογιστών. 

- Επιμελείται τη συντήρηση, την επισκευή και τη διαφύλα¬ 
ξη των μηχανημάτων από κάθε είδους φθορά και απώλεια. 

- Συνεργάζεται με τις υπηρεσίες του Δήμου για τη σω¬ 
στή και έγκαιρη εκτέλεση των σχετικών, με τις αρμοδιό- 
τητές του, εντολών του Δημάρχου. 

Γ. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

Γ1) Γ ραφείο Προϊστάμενου 

- Εποπτεύει και ελέγχει τα γραφεία που συγκροτούν το 
Τμήματου. 

- Παραλαμβάνει και κατανέμει στα τμήματά του την ει¬ 
σερχόμενη αλληλογραφία. 

- Προεγκρίνειτις κανονικές άδειες ή έκτακτες εξόδους 
του προσωπικού της Δ/νσήςτου. 

- Εισηγείται την μετακίνηση κατά την κρίση του, υπαλ¬ 
λήλων που είναι τοποθετημένοι σε τμήματα και γραφεία 
σε άλλα γραφεία διαφορετικού τμήματος της Δ/νσής του 
για την αντιμετώπιση των υπηρεσιακών αναγκών. 

- Εκχωρεί κατά την κρίση του στους προϊσταμένους της 
Δ/νσής του αρμοδιότητες εκτός εκείνων που απορρέουν 
από νόμους και διατάγματα. 

- Ελέγχει τα έγγραφα της Δ/νσήςτου πριν υπογραφούν 
από τον Δήμαρχο. 

- Θεωρεί τις οικοδομικές άδειες. 

- Θεωρεί τις μελέτες, τους ανακεφαλαιωτικούς και συ¬ 
γκριτικούς πίνακες και τις πιστοποιήσεις τελικών επιμε¬ 
τρήσεων. 

- Παρέχει τεχνικές συμβουλές στον Δήμαρχο. 

- Εισηγείται για τον προγραμματισμό όλων των έργων 
του Δήμου. 

- Παρακολουθεί και συντονίζει την πορεία όλων των έρ- 
γωντου Δήμου και ελέγχει την κανονική απορρόφηση των 
πιστώσεων. 

- Τηρεί τον Δ. Κ.Κ., τα Φ.Ε.Κ., ταΔ/γματα, τις Εγκυκλίους 
και αποφάσεις που αφορούν την Δ/νσή του. 

- Υπογράφει τα λοιπά έγγραφα με εντολή Δημάρχου. 

- Συνυπογράφει τις μελέτες με τον συντάξαντα μηχανι¬ 
κό και φροντίζει για την θεώρηση και έγκρισή τους. 

- Ελέγχει και θεωρεί όλα τα έγγραφα των υφισταμένων 
του και είναι συνυπεύθυνος για την νομιμότητα και πλη- 

ρότητα αυτών πριν την διαβίβασή τους στον διευθυντή 
για τελική υπογραφή. 

- Μεριμνά καιευθύνεταιγιατη σύννομη, ορθή καιταχεία 
διεκπεραίωση των υποθέσεων της αρμοδιότητός του. 

- Παραλαμβάνει την αλληλογραφία του τμήματός του 
και εν συνεχεία την διανέμει στα ανάλογα γραφεία για 
ενέργεια. 

Γ2) Γραφείο Μελετών. 

- Συντάσσει τις μελέτες όλων των έργων που περιλαμ¬ 
βάνονται στο τεχνικό πρόγραμματου Δήμου καιτωνενερ- 
γούμενων προμηθειών όπου τούτο είναι αναγκαίο. Συ¬ 
ντάσσει τις απαιτούμενες προμελέτες και συγκεντρώνει 
προκαταρκτικά στοιχεία, με βάση τα προγράμματα μα¬ 
κροχρόνιου τεχνικού προγραμματισμού που εκπονεί η δι¬ 
οίκηση του Δήμου. 

- Συντάσσει οποιαδήποτε μελέτη ζητηθεί από τον Δή- 
μαρχο. 

- Ενεργεί τις διαδικασίες για την έγκριση των μελετών 
(αν αυτό χρειάζεται) και την λήψη των αναγκαίων για το 
σκοπό αυτό αποφάσεων. 

- Για την ορθή και ολοκληρωμένη σύνταξη των μελετών 
εκτέλεσης έργων, συνεργάζεται, εκτός από τους αρμόδι¬ 
ους διοικητικούς και υπηρεσιακούς παράγοντες του Δή¬ 
μου και με κάθε άλλη αρχή ή υπηρεσία, που συνδέεται με 
αυτά με οποιοδήποτε τρόπο, λαμβάνοντας υπόψη προϋ- 
πάρχουσες συναφείς μελέτες, έργα ή άλλα σχετικά στοι¬ 
χεία επηρεάζοντατο είδος και την δυνατότητα κατασκευ¬ 
ής τους. 

- Τηρεί βιβλίο μελετών, στο οποίο κατά αύξοντα αριθμό 
και ημερομηνία περάτωσης αυτών, καταχωρούνται οι συ- 
ντασσόμενες μελέτες, αριθμούμενες αντιστοίχως. 

- Τηρεί ταξινομημένο αρχείο όλων των μελετών του Δή¬ 
μου. 

Γ3) Γ ραφείο Έργων. 

- Ενεργεί τις διαδικασίες για την διεξαγωγή των δημο¬ 
πρασιών ανάδειξης των αναδοχών εκτέλεσης των έργων 
ή της ανάθεσης αυτών. 

- Γ ια κάθε έργο που εκτελείται από τον Δήμο, ενεργεί για 
την εγκατάσταση των αναδοχών, τις εργασίες, την παρα¬ 
κολούθηση της ομαλής εξέλιξης της κατασκευής, τη σύ¬ 
νταξη επιμετρήσεων, τη συλλογή συναφών προς τα έργα 
στοιχείων για τη σύνταξη των ανακεφαλαιωτικών πινά¬ 
κων, τη συγκρότηση των προβλεπομένων από το νόμο 
επιτροπών παραλαβής των προμηθειών και των έργων τε¬ 
λικά και κάθε άλλη πράξη προβλεπομένη ή μη, θεωρού¬ 
μενη όμως αναγκαία για την τεχνική και οικονομική κάλυ¬ 
ψη των έργων και τη λογιστική δικαιολόγηση των δαπα¬ 
νών τους. 

- Εκτελεί με τις νόμιμες διαδικασίες τα με αυτεπιστασία 
κατασκευαζόμενα έργα, προβαίνουν έγκαιρα στις απαι- 
τούμενες προμήθειες και μεταφορές. 

- Τηρεί αρχείο των φακέλων των περατουμένων συνα¬ 
φών έργων και ενεργεί για την μέσα στις νόμιμες προθε¬ 
σμίες, πραγματοποίησης της παραλαβής τους, εισηγού- 
μενο σε περίπτωση που θα διαπιστωθεί οποιαδήποτε κα¬ 
θυστέρηση, στον Δήμαρχο, τη λήψη των για κάθε 
περίπτωση επιβαλλομένων μέτρων. 

- Έχει την ευθύνη για την τήρηση των ιδίων διαδικασιών 
και όσων πέρα από αυτές προβλέπονται για την εκτέλεση 
διαφόρων έργων τέχνης (Ηρώων, γλυπτών, αναπαραστά¬ 
σεων κλπ.) επιμελείται τη συντήρηση και την ομαλή λει¬ 
τουργία των δημοτικών καταστημάτων γενικώς, από τε¬ 
χνική άποψη. 


- Τηρεί και ενημερώνει ανελλιπώς ειδική καρτέλα για κά¬ 
θε έργο, στην οποία εμφανίζεται με λεπτομέρειες η οικο- 
νομολογιστική κίνηση και κάλυψη του έργου. 

- Ενημερώνει ιεραρχικά και αμέσως τον Δήμαρχο για τυ¬ 
χόν διαπιστούμενες αδυναμίες στην πρόοδο των εργα¬ 
σιών, κακοτεχνίες ή κάθε είδους ανωμαλίες, ανεξάρτητα 
από την σοβαρότητα και το οικονομικό μέγεθος αυτών. 

Γ4) Γ ραφείο Κτηματολογίου & Πολεοδομικών Εφαρμο¬ 
γών. 

- Καταρτίζει, συμπληρώνει και τροποποιεί το κτηματο¬ 
λόγιο του Δήμου. 

- Ασχολείται με την εφαρμογή του σχεδίου πόλεως. 

- Μελετά την επέκταση και τροποποίηση του Σχεδίου 
Πόλεως. 

- Φροντίζει για την σύνταξη των Πράξεων Αναλογισμού 
Προσκυρώσεων, τακτοποιήσεων. 

- Μελετά τις ενστάσεις αυτών και εισηγείται ανάλογα. 

-Φροντίζειγια θέματαεφαρμογήςτου Σχεδίου Πόλεως, 

μελετά και γνωμοδοτεί αιτιολογημένα για την βελτίωσή 
τους. 

- Συντάσσει μελέτες υψομετρικής διαμόρφωσης των 
οδών και εισηγείται την διαδικασία έγκρισής των προς την 
Δημοτική Αρχή. 

- Παρακολουθεί την πιστή τήρηση της εφαρμογής της 
ρυμοτομίας & υψομετρίας του Σχεδίου Πόλης και εκδίδει 
τις σχετικές βεβαιώσεις. 

- Κάνει γνωστό στο γραφείο προσόδων, την δημιουργία 
νέων κοινόχρηστων χώρων καθώς και τις μεταβολές σ’ 
αυτές που υπάρχουν για την τακτοποίηση της Δημοτικής 
Περιουσίας και ακόμη συντάσσει την Πράξη Αναλογι¬ 
σμού, στις περιπτώσεις ρυμοτομίας και απαλλοτρίωσης 
και γνωρίζει αυτές στο γραφείο προσόδων με το καθορι¬ 
ζόμενο ποσό στους υπόχρεους και δικαιούχους για την 
οικονομική τους τακτοποίηση. 

- Εποπτεύει, επιβλέπει ή & συντάσσει μελέτες πράξεων 
εφαρμογής κατά τον Ν. 1337/83. 

- Φροντίζει τέλος για την ονοματοθεσία των οδών, πλα¬ 
τειών κλπ. και την αρίθμηση των οικιών. 

- Επιμελείται των πάσης φύσεως τοπογραφικών μελε¬ 
τών και αποτυπώσεων των απαραίτητων για την σύνταξη 
μελετών έργων ή πολεοδομικών μελετών και εφαρμογών. 

- Τηρεί, ενημερώνει και συμπληρώνει το αρχείο ρυμο¬ 
τομικών διαγραμμάτων και το αρχείο τροποποιήσεων 
σχεδίου πόλεως. 

- Κάνει τον έλεγχο των τοπογραφικών διαγραμμάτων 
για τις οικοδομικές άδειες. 

- Συντάσσει τις Πράξεις εφαρμογής και τεχνικές εκθέ¬ 
σεις εφαρμογής του σχεδίου πόλεως. 

- Είναι υπεύθυνο για την σύνταξη των σχετικών μελετών, 
για την σύνταξη τοπογραφικών και ρυμοτομικών σχεδια¬ 
γραμμάτων κοινόχρηστων χώρων, για την σύνταξη Κτη- 
ματογραφικών διαγραμμάτων για τροποποίηση του σχε¬ 
δίου πόλεως. 

- Είναι αρμόδιο για εφαρμογές τίτλων ιδιοκτησίας ( βά¬ 
σει τίτλων) ως και πολεοδομικές εφαρμογές. 

- Είναι αρμόδιο για την συμπλήρωση, χάραξη και ενημέ¬ 
ρωση διαγραμμάτων. 

- Είναι αρμόδιο για τις εμβαδομετρήσεις, σε συνεννόη¬ 
ση μετο Γ ραφείο Οικονομικών Υπηρεσιών, βιομηχανικών, 
ξενοδοχειακών & λοιπών χώρων πάσης φύσεως, για την 

επιβολή τωντελών καθαριότητας & φωτισμού, φόρου και 
ΤΑΠ καθώς και των χώρων πλατειών κλπ. για εκμίσθωση. 

- Συντάσσει & Ελέγχει τις μελέτες που υποβάλλονται για 
έκδοση οικοδομικών εργασιών 

- από αρχιτεκτονικής και στατικής πλευράς καθώς και 
για την τήρηση των κανονισμών & υποχρεώσεων (φορο¬ 
λογικά κλπ.) πλην ηλεκτρομηχανολογικών εγκαταστάσε¬ 
ων για τις οποίες συνεργάζεται με το γραφείο ηλεκτρο- 
μηχανολογικών έργων και φροντίζει για την έκδοση των 
σχετικών αδειών Ανέγερσης Δημοτικών Κτιρίων. 

- Έχει την ευθύνη του ελέγχου των ανεγειρόμενων Δη¬ 
μοτικών οικοδομών καθώς και της στατικής επάρκειας 
των Δημοτικών κτιρίων. 

- Είναι επίσης, αρμόδιο για την χορήγηση υψομετρικών 
βεβαιώσεων για τις οικοδομικές άδειες. 

- Είναι αρμόδιο για τις εργασίες που απαιτούνται για την 
οδοσήμανση των οδών της πόλης, σε συνεννόηση με τις 
αρμόδιες Κρατικές Αρχές. 

- Είναι επίσης αρμόδιο για εισηγήσεις προς την Διοίκη¬ 
ση του Δήμου για την ονοματοθεσία των οδών, πλατειών 
κλπ. καθώς και για τυχόν αλλαγές Ονοματοθεσίας οδών, 
πλατειών, κοινόχρηστων χώρων κλπ., συνεργαζόμενο με 
το Γραφείο Σχεδίου Πόλεως & Οικιστικής Ανάπτυξης. 

Γ5) Γραφείο Συντήρησης και Επισκευής Κτιριακών 
Εγκαταστάσεων. 

- Φροντίζει για την επισκευή και συντήρηση: α) Όλων 
των σχολικών κτιρίων, β) Όλων των δημοτικών καταστη¬ 
μάτων, γ) Όλων των εγκαταστάσεων αθλητισμού, δ) 
Όλων των λοιπών κτιριακών εγκαταστάσεων που δεν πε¬ 
ριλαμβάνονται στις πιο πάνω κατηγορίες. 

- Συγκροτεί και κατευθύνει τα αναγκαία για τον παρα¬ 
πάνω σκοπό συνεργεία. 

- Στα πλαίσια των οικείων μελετών και των οδηγιών των 
προϊσταμένων του, ιεραρχεί τις υπάρχουσες ανάγκες, 
ώστε στο συντομότερο δυνατό χρόνο να εξασφαλίζονται 
ομαλές συνθήκες λειτουργίας τους. 

Γ6) Γ ραφείο Καθαριότητος 

- Μεριμνά για την κανονική διενέργεια της καθαριότη¬ 
τας στην πόλη, ελέγχει την άρτια εκτέλεση των συναφών 
προς την καθαριότητα εργασιών και εισηγείται στον Δή¬ 
μαρχο ιεραρχικά την λήψη των μέτρων που επιβάλλονται 
κάθε φορά για την εξασφάλισή της. 

- Παρακολουθείτηνπαρουσίατου εργατοτεχνικού προ¬ 
σωπικού στον τόπο των εργασιών. 

- Μεριμνά για την έγκαιρη προμήθεια υλικών και ανταλ¬ 
λακτικών εργαλείων, ως και λοιπών μέσων, χρήσιμων 
στην ομαλή λειτουργία της καθαριότητας. 

- Ελέγχει και επιστατεύειτην εκτέλεση των εργασιών και 
διεξάγει κάθε υπηρεσία που ανάγεται σε ζητήματα καθα¬ 
ριότητας. 

Γ7) Γραφείο Πρασίνου και Παιδικών Χαρών. 

- Μεριμνά για την ανάπτυξη και διάδοση του πρασίνου 
στην πόλη, καθώς και για την συντή ρηση, των εξωραϊσμό, 
την καθαριότητα και την επαύξηση των δημοτικών κήπων 
αλσών και δενδροστοιχιών. 

- Μεριμνά για τον έγκαιρο εφοδιασμό του Δήμου με 
τους απαραίτητους σπόρους, φυτά, θάμνους, δένδρα 
κλπ., και την φύτευση. 

- Εκτελεί τα έργα που γίνονται με αυτεπιστασία είτε με 
εργολαβία είτε απευθείας. 

- Τηρεί και εφαρμόζει όλες τις διαδικασίες που ανάγονται 
στην δημοπράτηση, την εκτέλεση, την επίβλεψη και την λο¬ 
γιστική και οικονομική κάλυψη των έργων πρασίνου. 


- Είναι υπεύθυνο για τη σωστή λειτουργία των συνερ¬ 
γείων κήπων και δενδροστοιχιών του Δήμου ως και των 
παιδικών χαρών. 

-Παρακολουθείτηνπαρουσίατου εργατοτεχνικού προ¬ 
σωπικού των κήπων, των δενδροστοιχιών και των παιδι¬ 
κών χαρών στον τόπο των έργων. 

- Είναι υπεύθυνο για τον καθαρισμό των χώρων πρασί¬ 
νου από κάθε λογής άχρηστα αντικείμενα και την μετα¬ 
φορά τους σε ειδικό χώρο, οριζόμενο παγίως ή κάθε φο¬ 
ρά από το γραφείο καθαριότητας. 

- Έχει την ευθύνη για την υδροπαροχή και τους ψεκα¬ 
σμούς των χώρων πρασίνου, έχοντας στην διάθεσή του 
τα οχήματα και εργαλεία που απαιτούνται (βυτιοφόρα 
κλπ.). 

- Ενεργεί για την ομαλή λειτουργία των παιδικών χαρών 
του Δήμου. 

- Στην ευθύνη του υπάγεται η φύλαξη των οργάνων των 
παιδικών χαρών, η συντήρηση και επισκευή τους και η εν- 
δεδειγμένη χρήση τους για την πρόληψη τυχόν ατυχημά¬ 
των. 

Γ8) Γ ραφείο Κίνησης και Συντήρησης Οχημάτων. 

- Εντέλλεται και προγραμματίζει την κίνηση των οχημά¬ 
των του Δήμου γενικά. 

- Εντέλλεται και παρακολουθεί επιμελώς την προμήθεια 
και την κατανάλωση των καυσίμων. 

- Έχει την άμεση επαφή με τα συνεργεία συντήρησης 
των αυτοκινήτων και περαιτέρω ευθύνη για την έγκαιρη 
εισαγωγή και εξαγωγή τους σ’αυτά και από αυτά. 

- Παρακολουθεί και ελέγχει από κοντά τις εργασίες επι¬ 
σκευής και συντήρησης των αυτοκινήτων του Δήμου. 

- Τηρεί και ενημερώνει ανελλιπώς τα ειδικά βιβλία και 
έντυπα που ορίζονται από τον νόμο για την κίνηση των αυ¬ 
τοκινήτων. 

- Χορηγεί τις εντολές για την προμήθεια των καυσίμων 
και ελέγχει την κανονική παραλαβή τους. 

- Τηρεί τα αναγκαία βιβλία για την χρεοπίστωση των υλι¬ 
κών και ανταλλακτικών που χρησιμοποιούνται στην συ¬ 
ντήρηση και επισκευή των αυτοκινήτων του Δήμου. 

- Είναι αρμόδιο για την λήψη και εφαρμογή των ενδε- 
δειγμένων για την φύλαξη των αυτοκινήτων μέτρων. 

- Αναφέρει κάθε ζημία που προκαλούν ή προκαλείται 
στα αυτοκίνητα του Δήμου και ενεργεί για την απόδοση ή 
διεκδίκηση του αντιτίμου των ζημιών. 

- Τηρεί στατιστικά στοιχεία της κίνησης και λειτουργίας 
των αυτοκινήτων του Δήμου, ως και των από αυτά κατα- 
ναλισκομένων καυσίμων. 

- Αναφέρει κάθε διαπιστούμενη ζημιά στα αυτοκίνητα 
από υπαιτιότητα των οδηγών τους. 

- Μεριμνά ώστε τα απαιτούμενα για τις ανάγκες των 
υπηρεσιών του Δήμου αυτοκίνητα να βρίσκονται έτοιμα 
για κίνηση στις οριζόμενες ώρες χρησιμοποίησής τους. 

- Εκτελεί κάθε άλλη εργασία που ανάγεται στην κίνηση 
των αυτοκινήτων του Δήμου. 

- Μεριμνά για την έγκαιρη ασφάλιση των αυτοκινήτων 
του Δήμου γενικά. 

- Τηρεί χωριστά για κάθε αυτοκίνητο ειδικό φάκελο, 
στον οποίο φυλάσσονται με επιμέλεια τα στοιχεία κτήσης, 
κυκλοφορίας και ασφάλισης αυτών. 

- Μεριμνά για την έγκαιρη προμήθεια υλικών και ανταλ¬ 
λακτικών χρήσιμων για τη συντήρηση και επισκευή των 
αυτοκινήτων του Δήμου. 

- Είναι υπεύθυνο για την σωστή λειτουργία του συνερ¬ 
γείου επισκευής και συντήρησης των αυτοκινήτων του 

Δήμου, εφόσοντελικά συσταθείτέτοιο συνεργείο στο Δή¬ 
μο και για κάθε μικροεπισκευή που ήδη εκτελείται σ’αυτά. 

Γ9) Γραφείο Ηλεκτροφωτισμού. 

- Ενεργεί κάθε τι και εκτελεί τις εντολές των προϊσταμέ¬ 
νων του, ό,τι αφορά τον ηλεκτροφωτισμό των οδών, των 
πλατειών και των κοινοχρήστων χώρωντου Δήμου γενικά. 

- Αλλάζει τους χαλασμένους και καμένους λαμπτήρες 
του δικτύου, εφόσον περί αυτού υπάρχει πάγια και ειδική 
συναίνεση της ΔΕΗ. 

- Εκτελεί τα με αυτεπιστασία έργα ηλεκτροφωτισμού 
της πόλης. 

- Τηρεί τα αναγκαία βιβλία για την χρεοπίστωση των υλι¬ 
κών και των ανταλλακτικών που χρησιμοποιούνται στην 
καλή λειτουργία του ηλεκτροφωτιστικού δικτύου γενικά. 

- Ενημερώνει εγκαίρως την ΔΕΗ για την αποκατάσταση 
των βλαβών στο δίκτυο. 

- Μεριμνά για την έγκαιρη προμήθεια υλικών και ανταλ¬ 
λακτικών χρήσιμων για την ομαλή λειτουργία του δικτύου 
ηλεκτροφωτισμού. 

- Ενεργεί την φωταγώγηση των χώρων στους οποίους ο 
Δήμος οργανώνει κάθε μορφής εκδηλώσεις. 

- Φροντίζει για τον κανονικό ηλεκτροφωτισμό των δημο¬ 
τικών καταστημάτων. 

- Αφαιρεί (μετά από ειδοποίηση) εγκαταλελειμμένα πα- 
νώ κομμάτων και μαζικών φορέων. 

Γ10) Γραφείο Επισκευής και Συντήρησης Ύδρευσης & 
Αποχέτευσης. 

Το γραφείο αυτό: 

- Είναι αρμόδιο για την επισκευή και συντήρηση των δι¬ 
κτύων ύδρευσης και αποχέτευσης καθώς επίσης και για 
την τοποθέτηση, συντήρηση και επισκευή των υδρομέ- 
τρων. 

- Φροντίζει τέλος για την λήψη των σχετικών ενδείξεων 
τις οποίες αποστέλλει στο αρμόδιο Γ ραφείο Οικονομικών 
για τα περαιτέρω. 

- Στο γραφείο αυτό ανήκει το Τεχνικό και το Εργατοτε- 
χνικό Προσωπικό του Δήμου, των ειδικοτήτων Ύδρευσης 
και Αποχέτευσης. 

Άρθρο 5ο 

Γενικές Παρατηρήσεις: 

- Για να λειτουργήσουν η Διεύθυνση και τα τμήματα του 
Δήμου, πρέπει απαραίτητα, να πληρούνται οι προβλεπό- 
μενες από τον Νόμο προϋποθέσεις. 

- Οίκοθεν νοείται ότι όλα τα γραφεία είναι μη αυτοτελή 
και ως εκ τούτου δεν επιλέγονται σ’ αυτά προϊστάμενοι. 

- Η κατανομή του προσωπικού στις υπηρεσίες, τα τμή¬ 
ματα και τα αντίστοιχα γραφεία ως είναι ευνόητο, ενερ- 


γείται με απόφαση του Δημάρχου, όπως επίσης και η αλ¬ 
λαγή από γραφείου σε γραφείο και πάντοτε με βάση τις 
υπηρεσιακές ανάγκες. 

- Η ιατροφαρμακευτική, Νοσοκομειακή και λοιπή περί¬ 
θαλψη στο προσωπικό του Δήμου, Παρέχεται από το Τα¬ 
μείο Υγείας Δημοτικών & Κοινοτικών Υπαλλήλων (ΤΥΔΚΥ) 
και από το Ίδρυμα Κοινωνικών Ασφαλίσεων (ΙΚΑ) κατά την 
Νομοθεσία που διέπει τους ασφαλιστικούς αυτούς Ορ¬ 
γανισμούς. 

- Για την Υγιεινή και Ασφάλεια του Προσωπικού ισχύουν 
τα προβλεπόμενα από την κείμενη Νομοθεσία. 

- Εκτός από τις αρμοδιότητες που περιγράφονται στον 
παρόντα Οργανισμό, οι υπάλληλοι υποχρεούνται να εκτε- 
λούν τις υπηρεσιακές εργασίες που ανατίθενται σ’ αυ¬ 
τούς από τον Δήμαρχο ή τον Διευθυντή. 

- Τα θέματα που αφορούν στους διορισμούς, καθήκο¬ 
ντα, περιορισμούς, αστική ευθύνη, δικαιώματα, στις με¬ 
ταβολές υπηρεσιακής κατάστασης, στο πειθαρχικό δί¬ 
καιο και την λύση της υπαλληλικής ή εργασιακής σχέσης 
του μόνιμου και με σχέση εργασίας ιδιωτικού δικαίου 
προσωπικού, που υπάγεται στις διατάξεις του παρόντος 
Οργανισμού, διέπονται από την εκάστοτε ισχύουσα νο¬ 
μοθεσία «περί καταστάσεως Προσωπικού ΟΤΑ» 

- Την ευθύνη της τήρησης του Οργανισμού & του ωρα¬ 
ρίου, φέρουν ο Διευθυντής και οι προϊστάμενοι των τμη¬ 
μάτων. 

Ακροτελεύτιο Άρθρο 6ο 

- Από τις διατάξεις της παραπάνω απόφασης προκαλεί- 
ται δαπάνη σε βάρος του Προϋπολογισμού του Δήμου 
Νέας Περάμου ποσού 241.948.000 δρχ. για το τρέχον οι¬ 
κονομικό έτος & ισόποσο για τα επόμενα (άρθρο 27 
Ν.2081/1992, που προστίθεται ως άρθρο 29Α στον 
Ν. 1558/85). 

- Γ ια την παραπάνω αιτία έχει γραφεί ανάλογη πίστωση 
στους Κ.Α. 05,15,20,40,45,55,70 και 75/111. 

- Από της δημοσιεύσεως του παρόντος Οργανισμού 
Εσωτερικής Υπηρεσίας του Δήμου Νέας Περάμου, κάθε 
προηγούμενη απόφαση σχετική με τον ΟΕΥ του Δήμου, 
παύει να ισχύει. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αιγάλεω, 27 Ιανουάριου 2000 

Με εντολή Γενικού Γραμματέα Περιφέρειας 
Ο Διευθυντής 
ΝΙΚ. ΣΩΤΗΡΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίΐρ: νννννν.βΐ.9 γ 
θ-ιτιείΙ: \λ/θ 5 ιτι 351 θγ @ Θί.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 
Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ -Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































